параграф 4 от настоящия член.
 3. При спиране на изпълнението на задълженията страната ищец може да избере да увеличи своите тарифни ставки до равнището, прилагано по отношение на другите членове на СТО върху обем на търговията, който се определя по такъв начин, че при умножението на обема на търговията по увеличението на тарифните ставки да се получава стойността на причиненото поради нарушението анулиране или намаляване на ползите.
 4. Ако страната ответник счита, че степента на спиране на изпълнението на задълженията не е равностойна на причиненото поради нарушението анулиране или намаляване на ползите, тя може да отправи писмено искане до първоначалния арбитражен комитет да се произнесе по въпроса. За такова искане се уведомяват страната ищец и Комитетът по търговия в рамките на срока от 10 дни, посочен в параграф 2 от настоящия член. Арбитражният комитет обявява на страните и на Комитета по търговия решението си за степента на спиране на изпълнението на задължения в срок от 30 дни от датата на подаване на искането. Изпълнението на задълженията не се спира, докато арбитражният комитет не обяви решението си, като всяко спиране трябва да е в съответствие с решението на арбитражния комитет.
 5. В случай че първоначалният арбитражен комитет или някои от неговите членове не могат да бъдат свикани отново, се прилагат процедурите, посочени в член 307 от настоящото споразумение. В такива случаи срокът за обявяване на решението е 45 дни от датата на подаване на искането, посочено в параграф 4 от настоящия член.
 6. Спирането на изпълнението на задължения е временно и се прилага само докато мярката, за която е установено, че е несъвместима с разпоредбите на член 304, не бъде отменена или изменена така, че да бъде в съответствие с посочените разпоредби на член 304 от споразумението, както е предвидено в член 316, или докато страните не постигнат съгласие за уреждане на спора.
 Член 316
 Преглед на мярка, предприета с цел изпълнение след преустановяване на изпълнението на задължения
 1. Страната ответник уведомява страната ищец и Комитета по търговия за всички мерки, които е предприела, за да изпълни решението на арбитражния комитет, както и за искането си за отмяна на спирането на изпълнението на задължения, прилагано от страната ищец.
 2. Ако страните не постигнат споразумение относно това дали с мярката, за която е направено уведомление, страната ответник изпълнява разпоредбите на споразумението, посочени в член 304, в срок от 30 дни от датата на подаване на уведомлението страната ищец може да се обърне с писмено искане до първоначалния арбитражен комитет да се произнесе по въпроса. За искането се уведомяват едновременно страната ответник и Комитета по търговия. Арбитражният комитет обявява своето решение на страните и на Комитета по търговия в срок от 45 дни от датата на подаване на искането. Ако арбитражният комитет постанови, че страната ответник спазва разпоредбите на споразумението или ако в срок от 45 дни от подаването на уведомлението по параграф 1 от настоящия член страната ищец не поиска от първоначалния арбитражен комитет да се произнесе по въпроса, спирането на изпълнението на задълженията се прекратява в срок от 15 дни от